Estɛ̂r a yalan nâ: "Ǹtíbili ai ǹzizíŋ ó nə Haman, ḿbə̂ mod mətóm nyɔ̄ !” Məkǐ mə́ tsígí fɔ̄ɔ̄ Haman á fyɛ́ á mís mə́ ńkúkúmá bân miníngá ǹkúkúmá. 7Ai ayɔ́g ásə̄, ńdɔ ǹkúkúmá á ngákodo fɔ́ɔ́ á sí édî bibi vā, nâ a kilan á bilé á sí á mgbág ndá. Haman a lígí, ǎ ngadzai Estɛ̂r, miníngá ǹkúkúmá, ényiŋ, amú á ngāyén naa ḿfág yā ábə ǹkúkúmá, amalá á ngābə́ kig ai nyé ásāālá. 8Éyɔŋ ǹkúkúmá ā kələ sɔ́ áfūb bílé yā mgbág ndá, nâ a suan á ndá édî bidí, á sɔ̄ kɔ́b naa Haman a vúdū ênɔ̌ŋ é vóm Estɛ̂r á ngábə́, ǹkúkúmá nyé nâ: "Dzé, yə a bələ́ naa á zū fə biě mīníngá ǹkúkúmá, á ngul, mǎmēn mə tɔá á ndá ?” Ńdɔ abéndé á ngákwí ânyu ńkúkúmá, ńdɔ̄ bə́ ngátindi Haman eyé á mís. 9Ńdɔ Harbona, m̀bɔ́g yā myāg, á ngādzó á mís mə́ ńkúkúmá naa: "Lákwī fɔ́ɔ́ m̀bəŋ andíé dī Haman[13] a ngákomozan, ású é Mardoké yā bībúg bí ngábɔ ai m̀fí ású ńkúkúmá, á tə́le á ndá Haman, á yób bəméda məwóm mə́bɛ̄ ai mə́tán." Ńdɔ ǹkúkúmá ā dzó nâ: “Bə́ kə̄légē nyé á yób étēde !" 10Ńdɔ̄ hḿ bákəle Haman á yób ándíé á ngākomozan ású Mardoké. Avɔ́bī á di olún ńkúkúmá wázu vɔ́bi.